Copacabana

Copacabana es un quartiero in le citate de Rio de Janeiro, Brasil, famose a causa de su plagia, que habe 4 km de extension. Le quartiero habe 7,84 km2 de superfacie e secundo Instituto Brasilian pro Geographia e Statistica - IBGE - plus que 150 milles personas viveva in illo in 2003.

Le quartiero esseva nominate Sacopenapã usque medio de seculo 18, quando un capella esseva construite in homage a Nostre Seniora de Copacabana, sancte patrona de Bolivia. Illo esseva incorporate in le citate le 6 de julio 1892 quando un tunnel, al presente cognoscite como Túnel Velho (tunnel vetule) univa lo con le quartiero de Botafogo. 

Al presente, su plagia habe plure residentes e touristas. Cata anno, le 31 de decembre le plagia habe quasi 1 million de personas qui admira le spectaculo de petardos plen de colores in anno nove.

Le avenues Atlântica e Nossa Senhora de Copacabana es su stratas principal. Tres stationes de ferrovia metropolitan (Cardeal Arcoverde, Siqueira Campos e Cantagalo) servi le quartiero. In le quartiero il ha plure bars, restaurantes, hoteles, bancas, synagogas (plure judeos vive in le quartiero), boutiques e theatros. Plure personas vetule e emerite vive in le quartiero e 27,5% de su populo es de etate plus de 60Projeto de lei n. 1214/2007  Câmara Municipal do Rio de Janeiro.

 Alcun famose personas qui viveva in Copacabana 
 Eurico Gaspar Dutra, João Café Filho, Juscelino Kubitschek, Nereu Ramos, Carlos Luz, João Goulart e Emílio Garrastazu Médici - presidentes de Brasil
 Leonel Brizola, Carlos Lacerda e Magalhães Pinto - governatores de statos brasilian 
 Paulo Coelho, Jorge Amado, Augusto Frederico Schmidt, Ferreira Gullar - scriptores
 Elis Regina, Ângela Rô Rô, Elza Soares - cantatoras, etc.

 Referentias 

Categoria:Quartieros de Rio de Janeiro